da en da nl ca da da da es da da da da da da da da da da da da sv da da da da en da da da da da da da de da da da da da da da da da da da da da nl da en da da es nl da
Mand fra Ballerup vinder over 1 million i Eurojackpot – ”Jeg så det på tekst-tv”
En mand i slutningen af 50´erne ramte de helt rigtige tal, og fik en stor gevinst. Nu går turen til Hawaii.
De fleste tjekker deres app, eller går på Danske Spils hjemmeside for at tjekke, om de har vundet. Men ikke denne københavner. Han gjorde det i stedet på gammeldags manér og tjekkede tekst-tv om morgenen, og her kunne han se, at der var kommet nye vindertal fra trækningen aftenen før.
”Jeg starter altid med at tjekke tillægstallene. Der havde jeg så ikke fået nogen rigtige. Som det jo plejer at være”, fortæller den nybagte millionær, der har valgt at være anonym.
Derefter begyndte han at tjekke sine rækker, og det fik ham til at miste pusten.
”Jeg plejer at købe syv rækker. Så jeg startede ellers bare oppe fra og ned, og så så jeg, at flere af mine tal var grønne. Så jeg tjekkede igen, og igen og igen for at se om det var sandt. Jeg blev så glad!” fortæller manden.
Da glædesrusen og chokket havde lagt sig, gik det op for ham, at han endnu ikke vidste, hvor meget han helt præcist havde vundet.
”Der gik to dage, og så tænkte jeg, at jeg hellere måtte tjekke, hvor meget jeg helt præcist havde vundet. Og så fandt jeg ud af det var lidt over en million, nemlig 1.047.000 kr. Tallet 47 var jo næsten lige meget, det var millionen, jeg gik op i”, fortæller han med et grin.
Deler millionen med sin bror
Han har i mange år delt drømmen om at vinde en stor gevinst med sin bror. Hver uge køber de en Eurojackpot kupon, hvor aftalen går på, at alle gevinster skal deles lige.
”Jeg har vundet sammen med min bror, vi spiller sammen. Så jeg er ikke blevet millionær, men halvmillionær”, griner han.
Han ved godt, hvad hans egen del af millionen skal gå til.
”Det er et stort beløb, men trods alt ikke så stort, at jeg kan stoppe med at arbejde. Men i nærmeste fremtid kunne jeg godt tænkte mig at invitere en del af familien på en rejse til Hawaii”, slutter han af med stor glæde i stemmen.
Eurojackpot havde premiere den 23. marts 2012 og trækkes fast hver tirsdag og fredag aften. Maksimumpuljen er 750 mio. kr.
Både spillere i Finland, Slovenien, Holland. Estland, Tyskland, Italien, Spanien, Norge. Sverige, Island, Letland, Litauen, Kroatien, Ungarn, Tjekkiet, Slovakiet og Danmark spiller med om de gigantiske puljer, som skal gøre europæiske Lotto-spillere til multimillionærer.
Den højeste danske gevinst blev vundet i 2022, hvor en heldig spiller vandt 759 millioner kroner. Kuponen blev købt i Meny i Blåvand.
Information om Danske Spil A/S
Pressetelefonen: 30 85 17 85https://danskespil.dk/
Følg pressemeddelelser fra Danske Spil A/S
Skriv dig op her, og modtag pressemeddelelser på e-mail. Indtast din e-mail, klik på abonner, og følg instruktionerne i den udsendte e-mail.
Flere pressemeddelelser fra Danske Spil A/S
Så er der til varmeregningen: Tre danskere får i alt 9.000.000 kroner at varme sig ved i den kolde tid3.10.2022 10:00:23 CEST | Pressemeddelelse
Tre danskere kan gå de kolde måneder i møde som nyslåede millionærer, efter at de lørdag aften vandt stort i Lotto – en enkelt af dem vandt endda hele syv millioner kroner.
Midtjyde vinder million i Lotto: ”Det er ik’ så ringe!”3.10.2022 08:30:00 CEST | Pressemeddelelse
En mand fra det midtjyske troede først, at det var telefonfis, da Danske Spil ringede og fortalte ham, at han havde vundet en million kroner i Lotto: Først da han selv fik tjekket kuponen, kunne han lade sin jyske jubel få frit spil: ”Njarh, det er ik’ så ringe!”
Regnfuld lørdag bød på tre nye millionærer i Lotto2.10.2022 09:05:34 CEST | Pressemeddelelse
De fleste af os oplevede lørdag som endnu en regnfuld efterårsdag, men for tre heldige danskere var det snarere guldregn. Mest guldregn faldt dog over Sydvestjylland, hvor en heldig dansker er vågnet hele 7 millioner kroner rigere her til morgen.
Danske Spil: De ryger i omdans i aften30.9.2022 11:30:00 CEST | Pressemeddelelse
Efter en vaklende start på sæsonen synes oddssætterne hos Danske Spil nu, at de har fået bedre styr på, hvem der har gode chancer for at nå langt i Vild med dans – og hvem der er i farezonen for at ryge ud i næste afsnit.
Vandt 5,3 millioner i Lotto: ’Så måtte vi lige en tur på rådhuset…’30.9.2022 08:30:00 CEST | Pressemeddelelse
En midaldrende mand fra Nordsjælland vandt 5,3 millioner i Lotto og ville afdrage på sit huslån: Men da han og kæresten ejede huset sammen, var der lige et teknisk – og romantisk - problem, han skulle have løst først…
I vores nyhedsrum kan du læse alle vores pressemeddelelser, tilgå materiale i form af billeder og dokumenter samt finde vores kontaktoplysninger.
Via Ritzau, Ritzaus pressetjeneste
+45 33 30 00 00
Store Kongensgade 14, 1264 København K
© Via Ritzau, Ritzaus pressetjeneste 2022